Priekšlikums Padomes regula par to, lai īstenotu Nolīgumu par beznodokļu režīmu attiecībā uz daudzelementu integrālajām shēmām (MCP), izdarot grozījumus I pielikumā Regulai (EEK) Nr. 2658/87 par tarifu un statistikas nomenklatūru un kopējo muitas tarifu /* COM/2006/0061 galīgā redakcija - ACC 2006/0017 */





[pic] | EIROPAS KOPIENU KOMISIJA | Briselē, 15.2.2006 COM(2006) 61 galīgā redakcija 2006/0017 (ACC) Priekšlikums PADOMES REGULA par to, lai īstenotu Nolīgumu par beznodokļu režīmu attiecībā uz daudzelementu integrālajām shēmām (MCP), izdarot grozījumus I pielikumā Regulai (EEK) Nr. 2658/87 par tarifu un statistikas nomenklatūru un kopējo muitas tarifu (iesniegusi Komisija) PASKAIDROJUMA RAKSTS PRIEKšLIKUMA KONTEKSTS | 110 | Priekšlikuma pamatojums un mērķi Daudzelementu integrālās shēmas vai „daudzelementu bloki” (MCP) ir diezgan jauna montētu pusvadītāju kategorija, kuras nebija laikā, kad 1996. gadā tika izveidots ITA tarifu samazināšanas mehānisms (PTO Nolīgums par informācijas tehnoloģijām). Ja MCP būtu bijušas laikā, kad risinājās sarunas par ITA, nolīgumā tās visdrīzāk būtu iekļautas ar nulles likmi. Piecas valdību/iestāžu sanāksmes par pusvadītājiem (GAMS) locekles, kuras ir Eiropas Kopiena, ko pārstāv Eiropas Komisija, Japāna, Koreja, Amerikas Savienotās Valstis un Ķīnas Taipeja, risināja sarunas, kas skar Nolīgumu par beznodokļu režīmu attiecībā uz daudzelementu integrālajām shēmām (MCP) (turpmāk – „MCP Nolīgums”). | 120 | Vispārējais konteksts Padome Eiropas Kopienas vārdā ar 2005. gada 21. decembra Lēmumu 2005/964/EK noslēdza MCP Nolīgumu. | 130 | Spēkā esošie noteikumi priekšlikuma darbības jomā Ar šo Padomes regulas priekšlikumu tiktu īstenota MCP Nolīguma noslēgšana, izdarot grozījumus I pielikumā Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu. | 141 | Atbilstība pārējām Eiropas Savienības politikas jomām un mērķiem Priekšlikums veicinās attiecīgās Eiropas ražošanas nozares konkurētspēju. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | 219 | Attiecīgā Eiropas ražošanas nozare uzskata MCP Nolīgumu par galveno iniciatīvu, lai veicinātu Eiropas pusvadītāju ražošanas nozares konkurētspēju. | Speciālu zināšanu vākšana un izmantošana | 229 | Šā priekšlikuma mērķis ir vienīgi īstenot starptautisku nolīgumu, ko noslēgusi Kopiena. | 230 | Ietekmes novērtējums Šim priekšlikumam nav vajadzīgs ietekmes novērtējums. Citas regulatīvās sistēmas netiek apskatītas. | PRIEKšLIKUMA JURIDISKIE FAKTORI | 305 | Ierosinātās rīcības kopsavilkums Ar ierosināto regulu visu muitas nodokļu un citu MCP piemērojamo maksu un nodevu likme tiks samazināta līdz nullei. MCP Nolīguma spēkā stāšanās diena vēl jāsaskaņo ar pārējām četrām pusēm, kuras ratificējušas to. Gaidāms, ka MCP Nolīgums stāsies spēkā 2006. gada 1. aprīlī. | 310 | Juridiskais pamats Ierosinātās regulas pamatā ir Eiropas Kopienas dibināšanas līguma 133. pants. | 329 | Subsidiaritātes princips Priekšlikums ir Kopienas ekskluzīvajā kompetencē. Tāpēc subsidiaritātes principu nepiemēro. | Proporcionalitātes princips Priekšlikums ir saskaņā ar proporcionalitātes principu šāda(-u) iemesla(-u) dēļ. | 331 | Ierosinātā regula aptver tikai to, kas noteikti vajadzīgs, lai īstenotu starptautisko nolīgumu, ko noslēgusi Kopiena. | 332 | Ierosinātā regula nerada papildu administratīvo slogu. | Juridisko instrumentu izvēle | 341 | Ierosinātais tiesību akts: regula. | 342 | Citi līdzekļi nebūs piemēroti šāda(-u) iemesla(-u) dēļ. Regula ir vienīgais iespējamais līdzeklis, lai grozītu spēkā esošās tiesību normas. | IETEKME UZ BUDžETU | 401 | Tiek lēsts, ka budžeta izteiksmē MCP beznodokļu režīms ES budžetam rada apmēram par 7,9 miljoniem euro mazākus muitas ieņēmumus gadā. | 1. 2006/0017 (ACC) Priekšlikums PADOMES REGULA par to, lai īstenotu Nolīgumu par beznodokļu režīmu attiecībā uz daudzelementu integrālajām shēmām ( MCP ), izdarot grozījumus I pielikumā Regulai (EEK) Nr. 2658/87 par tarifu un statistikas nomenklatūru un kopējo muitas tarifu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu[1], tā kā: (1) Ar Padomes Regulu (EEK) Nr. 2658/87[2] ir izveidota preču nomenklatūra, turpmāk – „kombinētā nomenklatūra”, un ir noteiktas kopējā muitas tarifa līgtās nodokļu likmes. (2) Padome ar Lēmumu 2005/964/EK[3] Eiropas Kopienas vārdā ir noslēgusi Nolīgumu par beznodokļu režīmu attiecībā uz daudzelementu integrālajām shēmām (MCP) (turpmāk – „Nolīgums”). (3) Ar minēto Nolīgumu visu muitas nodokļu un citu MCP piemērojamo maksu un nodevu likmes samazina līdz nullei. (4) Eiropas Savienības Padomes ģenerālsekretārs kā depozitārs, kas iecelts ar Nolīgumu, no četrām pusēm ir saņēmis pieņemšanas dokumentus. Četras minētās puses saskaņā ar Nolīguma 7.a pantu ir vienojušās, ka Nolīgums stājas spēkā [2006. gada 1. aprīlī]. (5) Tagad Nolīgums ir jāīsteno, izdarot grozījumus Padomes Regulas (EEK) Nr. 2658/87 I pielikumā, IR PIEŅĒMUSI ŠO REGULU. 1. pants Regulas (EEK) Nr. 2658/87 I pielikuma I daļas II iedaļai „Īpaši noteikumi” pievieno šīs regulas pielikumā iekļauto punktu G „Daudzelementu integrālajām shēmām (MCP) piemērojamais beznodokļu režīms”. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . To piemēro no [2006. gada 1. aprīļa]. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs PIELIKUMS G. Daudzelementu integrālajām shēmām ( MCP ) piemērojamais beznodokļu režīms 2. Atbrīvojumu no muitas nodokļa paredz daudzelementu integrālajām shēmām ( MCP ), ko veido divi vai vairāki savstarpēji monolīti savienoti daudzkodolu procesori, kuri faktiski ir nedalāmi apvienoti uz viena vai vairākiem izolācijas pamatiem vai arī bez šāda pamata galvenajos korpusos vai arī bez tiem, taču nav salikti kopā ar citiem aktīviem vai pasīviem mikroshēmas elementiem. 3. Preces, par kurām var saņemt atbrīvojumu no muitas nodokļa, ir ietvertas šādās pozīcijās: 8418, 8422, 8450, 8466, 8473, 8517, 8518, 8522, 8523, 8525, 8528, 8529, 8530, 8531, 8535, 8536, 8537 , 8538, 8543, 8548, 8708, 9009, 9026, 9031, 9504. 4. Pēc muitas deklarācijas uzrādīšanas dalībvalsts muitas iestādēm MCP laišanai brīvā apgrozībā deklarētājs vienotā administratīvā dokumenta („VAD”) 44. ailē norāda identifikācijas numuru C500. FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS: Priekšlikums Padomes regulai, ar ko īsteno Nolīgumu par beznodokļu režīmu attiecībā uz daudzelementu integrālajām shēmām ( MCP ) 2. BUDŽETA POZĪCIJAS: Nodaļa un pants: 12. nodaļa – 120. pants Summa, kas attiecīgajā budžeta gadā iekļauta budžetā: 12 905 400 000 euro 3. FINANSIĀLĀ IETEKME ( Priekšlikumam nav finansiālu seku x Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, un tā ir šāda: (milj. euro līdz vienai zīmei aiz komata) Budžeta pozīcija | Ieņēmumi[4] | 12 mēnešu periods, sākot ar 1.4.2006. | 2006 | 1. pants | Ietekme uz pašu resursiem | -7,9 M€ | -5,9 M€ | …pants | Ietekme uz pašu resursiem | Stāvoklis pēc darbības | 2007 | 2008 | 2009 | 2010 | 2011 | 1. pants | -7,9 M€* | -7,9 M€* | -7,9 M€* | -7,9 M€* | -7,9 M€* | …pants | 4. KRĀPŠANAS APKAROŠANAS PASĀKUMI Nepiemēro. 5. ITAS PIEZĪMES Patlaban Eiropas Savienībā MCP uzlikto muitas nodokļu apjomu lēš, pamatojoties uz datiem, ko sniedz attiecīgā Eiropas ražošanas nozares asociācija. *Uzmanību! Iespējams, ka nodokļus un citas MCP piemērojamās maksas atcels Dohas tirdzniecības sarunu vai kāda cita nolīguma rezultātā, ko var noslēgt PTO aizgādībā. [1] OV C xx, xx.xx.xxxx., xx. lpp. [2] OV L 256, 7.9..1987., 1. lpp. [3] OV L 34 9, 31.12.2005., 24. lpp. [4] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25% iekasēšanas izmaksu.